ရေသည်ပြဇာတ်

မေးခွန်း: ရေသည်ပြဇာတ်တွင်တွေ့ရှိရသော ရသမြောက်အဖွဲ့များကို ဖော်ထုတ်တင်ပြပါ ။
အဖြေ: ကုန်းဘောင်ခေတ်စာဆို ဦးပုညသည် ဘုရားဟော ဂင်္ဂါမာလဇာတ်တော်ကို အခြေခံ၍ ရေသည်ပြဇာတ်ကို
ဖန်တီးရေးဖွဲ့ထားသည်။ ပြဇာတ်တွင် အဓိကဇာတ်ဆောင်များမှာ ရေသည်ယောင်္ကျား၊ ရေသည်မိန်းမနှင့်
ဥဒယမင်းကြီးတို့ဖြစ်ပြီး ဇာတ်ဆောင်းအချင်းချင်း အပြန်အလှန်ပြောဆိုရာတွင် လည်းကောင်း၊ တစ်ကိုယ်တည်းပြော
ဆိုရာတွင်လည်းကောင်း၊ စိတ်ဝင်စားဖွယ်ကောင်းအောင် ရေးဖွဲ့ထား သဖြင့် ရသအမျိုးမျိုးကိုလည်း ခံစားရစေပါသည်။
ခရသည်ယောင်္ကျား တစ်ကိုယ်တည်းစကားဆိုခန်း၌ ရေသည်ယောက်ျား အစားအသောက် ဆင်းရဲကြောင်း၊
မိမိကိုယ်ကို ညည်းညူရာ၌ “အသက်ရှိစဉ်၊ မသေခင်ကို၊ ကောက်လျင်ကြီးဆန်၊ နီတာဝန်နှင့်၊ ငါးသန်သေးနုပ်၊
ရေလုံပြုတ်များကို၊ တစ်လုပ်ကယ်ဝဝစားလိုက်ရလျှင်ဖြင့်၊ အာဂပါးစပ်၊ လူဖြစ်ကျိုးနပ်လေရဲ့ "ဟူ၍
ငါးသန်ရေလုံပြုတ်ဟင်းဖြင့် တစ်ရပ်မျှ ၁၁၀ဝင်လင် စားလိုက်ရပါက အာပါးစပ်ဖြစ်ကာ လူဖြစ်ရကျိုးလည်း
နပ်သွားမည်ဟု တမ်းတကြောင်း ဟာသရွှင်ရွှင် ပြောဆိုထားသဖြင့် ဟာသရသမြောက် အရေးအဖွဲ့အဖြစ်
တွေ့ရပါသည်။
ရေသည်ယောက်ျားက မိမိဆင်းရဲမွဲတေကြောင်းကိုလည်း “အမြဲတကူထွတ်ခေါင်၊ ဒွတ်မင်းနောင်"
ဟူ၍ ဖွတ်မင်း၏ အစ်ကိုခေါ်ရလောက်အောင်ပွဲကြောင်း မိမိ၏ ဆင်းရဲမွဲတေမှု ကြီးမားများပြားပုံ ကို
“ပြာတောင်ကြီးပေါက်ကရော့”ဟူ၍ ပြာများမှာ တောင်ကြီးပေါက် ရလောက်အောင် ပွဲကြောင်း ခိုင်းနှိုင်း
ပြောဆိုထားသည်မှာ သနားဂရုဏာသက်စေသဖြင့် ကရုဏာရသမြောက်အဖွဲ့ ဖြစ်ပါသည်။
ရေသည်ယောက်ျားသည် ရေသည်မိန်းမနှင့် တွေ့ဆုံသောအခါ ဟာသနှောကာ ခေါ်လိုက်ပုံမှာလည်း
“ဆံထုံးတော်ကြီး တမာသီးနှင့်၊ ဓါးလည်းဝက်လဲ၊ ချုပ်စပြဲကို၊ တဲအပ်နှင့်တွယ်၊ လူမြင်သမျှ၊ စိတ်ပျက်အောင်လှပါတဲ့


မရေသည်”ဟူသော အဖွဲ့တွင်လည်း ဆံထုံးတော်ကြီး တမာသီးဟူ၍ အကြီးကိုပြကာ အသေးလေးကို ဖော်ညွှန်း
ထားသည်မှာ ရယ်ပြုံးဖွယ်ရာ ဖြစ်စေသည့် ဟဿသ မြောက်အဖွဲ့ ဖြစ်ပါသည်။ ထိုပြင် သုံးစွဲကုန်၊ တောင်နှယ်ပုံ၊
ငွေမှုန်လေးရွေး၊ ခြိမိအောင်ကြွယ်တဲ့၊ မယ်သူဌေးငယ်”ဟူ၍ ငွေမှုန်လေးရွေးသာ ပိုင်ဆိုင်သူ “မယ်သူဌေး"ဟူ၍
ဟာသမြောက်စွာ ခေါ်လိုက်သည့် အလုပ်အဖွဲ့မှာလည်း ရသမြောက်အဖွဲ့ ဖြစ်ပါသည်။
ရေသည်ယောက်ျား၏ အဝတ်အစားနှင့် ပတ်သက်၍ ရေသည်၏ ပြောစကားတွင် "ခါးဝတ်ထဲမှာ
မလွဲစင်စစ်၊ မျက်မြင်ဖြစ်၍၊ စစ်သာဘူး၊ ဗလချာချွတ်ခြုံ၊ ဖွားဖက်တော်မှ မပေါ်ရုံး လုံအောင်အနိုင် ဖုံးရတယ်”
ဟူသော အဖွဲ့တွင် ဖွားဖက်တော်မပေါ်ရုံ အနိုင်နိုင်ဖုံးထားရသော လုံမခြုံအဝတ်ဖြင့် ဝတ်ဆင်ရသော
ဆင်းရဲချို့တဲ့ပုံကို ရယ်ပြုံးဖွယ်ဖြစ်စေသည့် ဟဿရသအဖွဲ့ ဖြစ်ပါသည်။ ရေသည်မနှင့် ရေသည်ယောက်ျားတို့သည်
ဆင်းရဲသားဘဝတူချင်းမို့ ရေသည်ယောက်ျားက လက်ထပ်ခွင့်တောင်းလိုက် သည်ကို “ဂျင်ပဲ ့ချင်းပေါက်ကြစို့”
ဟူ၍ ဟာသနှောကာ ရေးဖွဲ့ထားသည်မှာလည်း ဟဿရသမြောက်စေသည့် အဖွဲ့ ဖြစ်ပါသည်။
ရေသည်မိန်းကေ ရသည်ယောက်ျားအား ရေသည်ယောက်ျားပိုင်ဆိုင်သည့် ငွေလေးရွေးကို ကြိုက်ကြေးအဖြစ်
တင်တောင်းမှ လက်ခံနိုင်မည်ဖြစ်ကြောင်းကို “ငွေမြင်လျှင် လင်လုပ်မည်၊ အဟုတ်ပ ဟလူရယ်"ဟူ၍
ပွင့်လင်းရိုးသားသော ရေသည်မ၏ စရိုက်ကို ဟာသနှောကာ ရေးဖွဲ့ထားသည်မှာ ဟဿရသမြောက်
အရေးအဖွဲ့ ဖြစ်ပါသည်။ ရေသည်မိန်းမက မိမိတို့ပေါင်းသင်းနိုင်ရေးအတွက် ငွေသွားယူရန် ပြောဆိုလိုက်ရာ
ဝမ်းသာအားရဖြစ်သွားသော ရေသည်ယောင်္ကျား၏ ခံစားချက်ကိုလည်း “တဲ့ အကြီးသား၊ ဒီတစ်ခါဖြင့် မယားရပြီ”
ဟူသောအဖွဲ့မှာ မိမိတို့နှစ်ဦးသား၏ချစ်ကြင်နာမှုကို ဖော်ပြနေသဖြင့် သိင်္ဂါရ ရသမြောက်အဖွဲ့ဖြစ်ပါသည်။
အလွန်ဆင်းရဲမွဲတေလွန်းလှသော ရေသည်ယောကျ်ားအား သနားလွန်း၍ အိမ်ရှေ့မင်းစည်းစိမ်နှင့်
ဗာရာဏသီပြည်ကို တစ်ဝက်အုပ်ချုပ်စေသည်အထိ သူကောင်းပြုပေးသော ကျေးဇူးရှင် ဥဒယမင်းကြီး အား
သုံးကြိမ်တိုင်တိုင် သတ်ရန်ကြံစည်ခဲ့သော ရေသည်အိမ်ရှေ့မင်း၏ ကြမ်းတမ်းရိုင်းစိုင်းယုတ်မာသော စိတ်ဓာတ်ကို
ဖော်ပြနေသော “မင်ပိတုန်းရောင်၊ မြကေသျှောင်ကို၊ မြဲအောင်နိုင်နိုင်၊ ကျပ်ကျပ်ကြီးကိုင်လို့မို့ ၊ လည်တိုင်ကိုဆတ်ဆတ်၊
သန်လျက်နှင့်ဖြတ်ရလျှင် " ဟူသောအဖွဲ့မှာ ရုဒ္ဒရသကို ခံစားစေရသောအဖွဲ့ ဖြစ်ပါသည်။

ဥယျာဉ်တော်ထဲတွင် ဥဒယမင်းကြီးအားသတ်ရန် ကြံစည်မိသည့် စိတ်အကြံအစည်မှ ကာယကံ
မြောက် လွန်ကျူးရန်ရွယ်မိသည့်အဖြစ်ကို “တစ်ပါးတည်းပိုင်ပိုင်၊ ဧကရာဇ်မင်းဖမ်းနှင့်၊ ရွှေနန်းကိုထိုင်ရအောင်၊
ချိုင်လိုက်တော့မည်လေဟယ်”... ဟူသောဖွဲ့မှာ တကယ်သတ်တော့မှာလားဟူသော အတွေး ခံစားချက်ကို
ဖြစ်ပေါ်စေသော ထိတ်လန့်ကြောက်ရွှံ့စရာမြင်ကွင်းမှ သည်းထိတ်ရင်ဖိုဖြစ်စေပြီး ထိုခံစားမှုမှတစ်ဆင့် ဖြစ်ပေါ်လာသည့်
ဘယာနကရသမြောက်အဖွဲ့ဟု ဆိုနိုင်သည်။

ရေသည်ယောကျာ်းသည် မိမိစုဆောင်းထားသော ငွေလေးရွေးကို ဗာရာဏသီမြို့မြောက်အရပ်
မြို့ရိုးအုတ်ကြား၌ ဝှက်ထားပြီး ရေသည်မက သွားယူရန်စေနိုင်သဖြင့် အမြန်သွားယူရာ ဗာရာဏသီ
နန်းမြင့်တစ်နေရာမှ ဥဒယမင်းကြီးမြင်တွေ့သဖြင့် “လူတစ်ယောက်ဟာ၊ အပူမခဲ၊ မီးလောက်ရှိတဲ့၊ သံပြင်သာမှာ၊
နေဝါညီးညီး၊ မွန်းတည့်တုန်းနေ့၊ အမိုးစေတဲ့၊ နေပူကြီးမှာ၊ လက်သီးရှိမြောက်၊ လက်ပန်းပေါက်နှင့်၊ ဝမ်းမြောက်လူရွှင်၊
ပဉ္စကကာပြေးလို့"ဟူသောအဖွဲ့မှာ ချစ်သူအတွက် အသက်ပင်သေသေ သဲပူပြင်မှာ ပြေးလွှားနေသည့်
ရေသည်ယောကျာ်း၏ ရဲရင်သည့်စိတ်ဓာတ်မှာ ဝီရရသကို ခံစားရသည့်အဖွဲ့ ဖြစ်ပါ သည်။
ရေသည်ယာက်ျားသည် မိမိစုဆောင်းထားသော ပဲဖက်ငွေကို အိမ်ရှေ့မင်းဖြစ်သည့်တိုင် စွဲမက်နေရာ၊
ရထားဆင်ခြင်း တပ်တော်ခင်း၍ ကိုယ်တိုင်သွားယူမည်ဖြစ်ကြောင်းကို “ဝက်ခန့်မျှ သည်ငွေစကို၊ မတနဲ့လို့၊
တကယ်သဘော ငါရှေ့နားက၊ ဘုရားမတ်မတ်၊ စက်စုံရပ်၍၊ အတပ်ပင်ဟောကတဲ၊ သည်ဇောကိုအဟုတ်


ငါမချုပ်နိုင်ဘူး... ဟူသောအဖွဲ့မှာ ပဲဝက်ငွေအပေါ် စွဲလန်းချက်ကို မြတ်စွာဘုရား တရားဟောသော် လည်း
မရနိုင်ကြောင်း၊ သည်ဇောကို မချုပ်တည်းနိုင်ကြောင်း အံ့သြလောက်ဖွယ် တွေ့ရခံစားရသဖြင့် အမျှတရသမြောက်အဖွဲ့
ဖြစ်ပါသည်။
သူဆင်းရဲရေသည်ယောက်ျားအား အိမ်ရှေ့မင်းစည်းစိမ်နှင့် ဗာရာဏသီပြည်ကို တစ်ဝက်အုပ်ချုပ် စေသည့်
အာဏာရှင်အဖြစ်ရထားသော်လည်း မင်းစည်းစိမ်အပြည်လိုချင်၍ ကျေးဇူးရှင်ဥဒယမင်းကြီးအား သတ်ရန် ကြံစည်ခဲ့ပြီး
မှားမှန်းသိ၍ ဝန်ချတောင်းပန်ရာ စိတ်မဆိုးကြောင်း၊ “ငါသည့်မင်း၏၊ ရင်တွင်း သည်းချပ်၊ မနောဓာတ်ကို၊
ဖြတ်၍ပေးပါ၊ တောင်းသူလာခဲစေ၊ မျက်နှာမနွမ်း၊ ရင်တော်ကိုခြမ်းပြီးလျှင်၊ ချိပ်ပန်းသွေးရှင်၊ ရွှေရင်ချပ်ကို၊
ဖြတ်ကာထွင်၊ လျင်လျင်ငါလှူဒါန်းဝံ့သည်”...ဟူသော အဖွဲ့မှာ ဥဒယ မင်းကြီး၏ သူတော်ကောင်းစိတ်ဓာတ်၊
ဘုရားလောင်းပါရမီရှင်စိတ်ဓာတ်ကို ကြည်ညိုလေးစားမှု ခံစား ရစေသဖြင့် သန္တရသမြောက်အဖွဲ့ဟု ဆိုနိုင်ပါသည်။
အချုပ်ဆိုရသော် စာဆို ဦးပုညသည် ရေသည်ပြဇာတ်တွင် ဇာတ်ဆောင်များ၏ ကိုယ်၊ နှုတ်၊
နှလုံးအမူအရာ သုံးမျိုးလုံးကို ပီပြင်အောင် သရုပ်ဖော်နိုင်ခြင်း၊ လူ့သဘာဝကို သဘာဝကျစွာ ရေးဖွဲ့ထား နိုင်ခြင်း၊
စကားအသုံးအနှုန်းများလည်း ထိမိပြောင်မြောက်ခြင်း၊ ဟာသဉာဏ်၊ ရွှင်ဉာဏ်၊ ထွင်ဉာဏ်တို့ဖြင့် ပေါင်းစပ်ကာ
ရေးဖွဲ့ထားသဖြင့် ရသမျိုးစုံ ခံစားရစေသည်မှာ ရသမြောက်အဖွဲ့များကြောင့် ဖြစ်ပါသည်။